Foto: Hina

U DVORIŠTU kraj smart shopa u Petrinjskoj ulici 4 pronađen je 15-godišnji dječak bez svijesti.



Dječaka su u srijedu 18. veljače oko 16 sati pronašli zaposlenici kafića i poslovnih ureda koji se nalaze u sklopu shopa, potvrdili su za Index u Policijskoj upravi zagrebačkoj.



Iako je odmah pozvana hitna pomoć, dječaku nije bilo pomoći. Njegovo tijelo je prevezeno u Zavod za sudsku medicinu i kriminalistiku gdje će se obdukcijom utvrditi uzroci smrti.

U policiji nisu potvrdili niti odbacili medijska izvješća da je dječak umro od predoziranja drogom.

Tekst se nastavlja ispod oglasa

Naime, prema neslužbenim informacijama, dječak je umro nakon konzumiranja sintetičke zamjene za kanabis pod nazivom Galaxy. Drogu je mladić navodno legalno kupio u jednom "smart shopu" u Zagrebu.

Spomenuti Galaxy jedan je od brojnih sintetičkih zamjena za kanabis koje se mogu legalno nabaviti jer ih se ne klasificira za drogu, već kao osvježivače zraka, proizvode za higijenu ili gnojivo.